钦定古今图书集成/明伦汇编/闺媛典/第079卷 > 李双桂妻彭氏
## 钦定古今图书集成/明伦汇编/闺媛典/第079卷 > 李双桂妻彭氏

按《南阳府志》：彭氏，李双桂妻，而述之女。年十四适李。
值流贼寇邓，而述奉母欲携女俱入城，氏从容曰：“儿
既为李妇，当惟李是听。”其姑谋登楼以避，氏从之。贼
素闻而述名，意其在楼中，攻甚急。或告曰：“已入城矣。”
贼攻楼破，系掳男女数百人，氏从众出，厉声曰：“我即
彭某女也。今日但求一死，急斫我头！”贼怒，割其腕，骂
不绝口而死。